b'\n_START_ARTICLE_\nJanko Bleiweis\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1936 na ljubljanski Tehni\xc5\xa1ki fakulteti je 1969 doktoriral na univerzi v Grenoblu. Strokovno se je izpopolnjeval na pari\xc5\xa1ki Sorboni. Zaposlen je bil pri Kranjski industrijski dru\xc5\xbebi na Jesenicah. Po koncu vojne se je zaposlil na In\xc5\xa1titutu za eksperimentalno hidravliko Tehni\xc5\xa1ke fakultete v Ljubljani, postal tam 1958 izredni in 1964 redni profesor. V letih 1973\xe2\x88\x921975 je bil dekan Fakultete za arhitekturo, gradbeni\xc5\xa1tvo in geodezijo v Ljubljani. Organiziral in uvedel je eksperimentalno spremljanje pouka hidravlike in pri tem vpeljal ve\xc4\x8d originalnih novosti; poleg tega je z raziskavami na modelih soustvarjal prve ve\xc4\x8dje hidroenergetske objekte v Sloveniji. V letih 1959\xe2\x88\x921971 je bil direktor Vodnogradbenega laboratorija. Leta 1989 mu je Univerza v Ljubljani podelila naslov zaslu\xc5\xbeni profesor. Napisal je 25 razprav in \xc4\x8dlankov, \xc5\xa1tevilne recenzije za doma\xc4\x8de institucije in tuje strokovne revije ter ve\xc4\x8d visoko\xc5\xa1olskih u\xc4\x8dbenikov.'